CELEX: 32020R1369
Language: el
Date: 2020-09-29 00:00:00
Title: Εκτελεστικός κανονισμός (ΕΕ) 2020/1369 της Επιτροπής της 29ης Σεπτεμβρίου 2020 σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

2.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 319/2
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1369 ΤΗΣ ΕΠΙΤΡΟΠΗΣ
         της 29ης Σεπτεμβρίου 2020
         σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Με τον κανονισμό (ΕΟΚ) αριθ. 2658/87 καθιερώνεται ονοματολογία εμπορευμάτων (στο εξής: συνδυασμένη ονοματολογία ή ΣΟ) ώστε να πληρούνται ταυτόχρονα οι απαιτήσεις του κοινού δασμολογίου, των στατιστικών του εξωτερικού εμπορίου της Ένωσης, καθώς και άλλων ενωσιακών πολιτικών οι οποίες αφορούν την εισαγωγή ή την εξαγωγή εμπορευμάτων.
                  
               
                     (2)
                  
                  
                     Ο εν λόγω κανονισμός καθιερώνει επίσης ολοκληρωμένο δασμολόγιο της Ευρωπαϊκής Ένωσης (στο εξής: TARIC), το οποίο πληροί τις απαιτήσεις του κοινού δασμολογίου, των στατιστικών του εξωτερικού εμπορίου, καθώς και των εμπορικών, γεωργικών και άλλων πολιτικών της Ένωσης που αφορούν την εισαγωγή ή εξαγωγή εμπορευμάτων.
                  
               
                     (3)
                  
                  
                     Για να παρακολουθεί η Ένωση τις στατιστικές που αφορούν αποκλειστικά την εισαγωγή συγκεκριμένων αγαθών, η δημιουργία στατιστικών διακρίσεων στο TARIC είναι το πλέον κατάλληλο εργαλείο· οι εν λόγω στατιστικοί κωδικοί TARIC καθορίζονται στο παράρτημα I τρίτο μέρος (παραρτήματα δασμολογίου) παράρτημα 10 «Στατιστικοί κωδικοί TARIC» του κανονισμού (ΕΟΚ) αριθ. 2658/87.
                  
               
                     (4)
                  
                  
                     Η κατάσταση πανδημίας λόγω COVID-19 συνεχίζεται στην Ένωση και, κατά συνέπεια, η ζήτηση στα κράτη μέλη για ορισμένα ιατρικά προϊόντα, ιδίως προστατευτικές μάσκες για το πρόσωπο, είναι υψηλή και οι εισαγωγές τέτοιων προϊόντων δημιουργούν επιπλέον προκλήσεις για τις τελωνειακές αρχές.
                  
               
                     (5)
                  
                  
                     Η αυξανόμενη χρήση και ζήτηση προστατευτικών μασκών για το πρόσωπο στην Ένωση είναι σημαντική στην παρούσα κατάσταση, καθώς τα κράτη μέλη καταπολεμούν την εξάπλωση της νόσου COVID-19, και η σημασία τους πιθανότατα θα παραμείνει υψηλή στο μέλλον.
                  
               
                     (6)
                  
                  
                     Για να διευκολυνθούν και να εναρμονιστούν οι τελωνειακοί έλεγχοι στα κράτη μέλη σε επίπεδο Ένωσης, είναι σκόπιμο να δημιουργηθούν πρόσθετες διακρίσεις TARIC που να αντιστοιχούν σε υψηλότερο επίπεδο λεπτομέρειας για διαφορετικές προστατευτικές μάσκες για το πρόσωπο, ανάλογα με τις διηθητικές τους ικανότητες. Αυτές οι πρόσθετες διακρίσεις θα καταστήσουν δυνατή την ταχύτερη διάκριση των σχετικών προϊόντων από άλλα που υπάγονται στην ίδια διάκριση, μετριάζοντας έτσι τον αντίκτυπο ενδεχόμενων καθυστερήσεων στην αλυσίδα εφοδιασμού κατά τη διάρκεια της πανδημίας.
                  
               
                     (7)
                  
                  
                     Επιπλέον, θα πρέπει να δημιουργηθούν αυτές οι πρόσθετες διακρίσεις TARIC για να διασφαλιστεί η καλύτερη παρακολούθηση των εμπορικών ροών αυτών των προστατευτικών μασκών για το πρόσωπο.
                  
               
                     (8)
                  
                  
                     Οι εν λόγω πρόσθετες διακρίσεις TARIC θα διευκολύνουν επίσης τα κράτη μέλη όσον αφορά την εφαρμογή της απόφασης (ΕΕ) 2020/491 της Επιτροπής (2). Δεδομένου ότι οι προστατευτικές μάσκες για το πρόσωπο συγκαταλέγονται μεταξύ των πλέον εισαγόμενων προϊόντων, ο ειδικός προσδιορισμός τους στο TARIC θα καταστήσει δυνατή την επιτάχυνση της διαδικασίας διασάφησης, διακρίνοντας τα εν λόγω προϊόντα από άλλα προϊόντα που υπάγονται επί του παρόντος στην ίδια διάκριση.
                  
               
                     (9)
                  
                  
                     Ως εκ τούτου, το παράρτημα I τρίτο μέρος παράρτημα 10 του κανονισμού (ΕΟΚ) αριθ. 2658/87 θα πρέπει να τροποποιηθεί αναλόγως,
                  
               
                     (10)
                  
                  
                     Κατά συνέπεια, για να επωφεληθούν το συντομότερο δυνατό από αυτό το μέτρο οι τελωνειακές αρχές, οι οποίες εφαρμόζουν την απόφαση (ΕΕ) 2020/491 και για να διευκολυνθεί η επιτάχυνση της αλυσίδας εφοδιασμού των εν λόγω προϊόντων, ο παρών κανονισμός θα πρέπει να αρχίσει να ισχύει επειγόντως.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Σεπτεμβρίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 256 της 7.9.1987, σ. 1.
         
            (2)  Απόφαση (ΕΕ) 2020/491 της Επιτροπής, της 3ης Απριλίου 2020, σχετικά με την απαλλαγή από τους εισαγωγικούς δασμούς και από τον ΦΠΑ κατά την εισαγωγή, η οποία χορηγείται για εμπορεύματα που είναι αναγκαία για την καταπολέμηση των επιπτώσεων της έξαρσης της νόσου COVID-19 κατά τη διάρκεια του 2020 (ΕΕ L 103I της 3.4.2020, σ. 1).
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΟΚ) αριθ. 2658/87 τροποποιείται ως εξής:
            
                        1)
                     
                     
                        στο δεύτερο μέρος τμήμα XI κεφάλαιο 63, η σειρά για τον κωδικό ΣΟ 6307 90 98 αντικαθίσταται από το ακόλουθο κείμενο:
                        
                                    «6307 90 98 
                                 
                                 
                                    - - - - Άλλα  (*1)
                                    
                                 
                                 
                                    6,3
                                 
                                 
                                    -
                                 
                              
                  
                        2)
                     
                     
                        στο τρίτο μέρος, στο παράρτημα 10, παρεμβάλλονται οι ακόλουθες σειρές:
                        
                                    «6307 90 98 
                                 
                                 
                                    - - - - Άλλα:
                                 
                                 
                                     
                                 
                              
                                     
                                 
                                 
                                    - - - - - Από μη υφασμένα υφάσματα:
                                 
                                 
                                     
                                 
                              
                                     
                                 
                                 
                                    - - - - - - Προστατευτικές μάσκες για το πρόσωπο:
                                 
                                 
                                     
                                 
                              
                                    6307909811 
                                 
                                 
                                    - - - - - - - Διηθητικές προσωπίδες FFP2 και FFP3 σύμφωνες με το πρότυπο EN149, και άλλες μάσκες που διηθούν τουλάχιστον το 94 % των σωματιδίων 0,3 μm
                                 
                                 
                                    p/st
                                 
                              
                                     
                                 
                                 
                                    - - - - - - - Άλλες:
                                 
                                 
                                     
                                 
                              
                                    6307909813 
                                 
                                 
                                    - - - - - - - - Διηθητικές προσωπίδες FFP1 σύμφωνες με το πρότυπο EN149, και άλλες μάσκες που διηθούν τουλάχιστον το 80 % των σωματιδίων 0,3 μm
                                 
                                 
                                    p/st
                                 
                              
                                     
                                 
                                 
                                    - - - - - - - - Άλλες:
                                 
                                 
                                     
                                 
                              
                                    6307909815 
                                 
                                 
                                    - - - - - - - - - Ιατρικές μάσκες για το πρόσωπο σύμφωνες με το πρότυπο EN14683, και άλλες μάσκες για το πρόσωπο που διηθούν τουλάχιστον το 95 % των σωματιδίων 3,0 μm
                                 
                                 
                                    p/st
                                 
                              
                                    6307909817 
                                 
                                 
                                    - - - - - - - - - Άλλες
                                 
                                 
                                    p/st
                                 
                              
                                    6307909819 
                                 
                                 
                                    - - - - - - Άλλα
                                 
                                 
                                    -
                                 
                              
                                     
                                 
                                 
                                    - - - - - Άλλα:
                                 
                                 
                                     
                                 
                              
                                    6307909891 
                                 
                                 
                                    - - - - - - Χειροποίητα
                                 
                                 
                                    -
                                 
                              
                                    6307909899 
                                 
                                 
                                    - - - - - - Άλλα
                                 
                                 
                                    -»
                                 
                              
                  
               (*1)  Στατιστικοί κωδικοί TARIC: βλέπε παράρτημα 10.».